b'\n_START_ARTICLE_\nDAWN Norge\n_START_PARAGRAPH_\nDAWN Norge arbeider med statistikk over kristen kirkevekst og menighetsplanting, det vil si etablering av nye menigheter. DAWN Norge er ingen organisasjon, men et nettverk av kristne ledere basert p\xc3\xa5 relasjon, vennskap og gjensidig tillit._NEWLINE_Navnet DAWN er en forkortelse for Discipling A Whole Nation \xe2\x80\x93 \xc3\xa5 gj\xc3\xb8re disipler av et helt folk. Dawn er engelsk, og betyr morgendemring, daggry eller soloppgang. Symbolikken eller mottoet er at arbeidet til DAWN skal bidra til \xc3\xb8kt bevissthet og evangeli\xc2\xadsering av Norge._NEWLINE_DAWN Norge \xc3\xb8nsker \xc3\xa5 legge en strategi for \xc3\xa5 fullf\xc3\xb8re misjonsbefalingen gitt av Jesus Kristus. \xc2\xabG\xc3\xa5 derfor ut og gj\xc3\xb8r alle folkeslag til disipler\xc2\xbb (Matteus evangeliet 28,19).\n_START_SECTION_\nDAWN-rapporten\n_START_PARAGRAPH_\nDAWN-rapporten kommer ut med ujevne mellomrom og samler og presenterer opplysninger om kirkesamfunnene i Norge. Rapporten fors\xc3\xb8ker \xc3\xa5 gi et mest mulig sant bilde av kristenfolket, de aktive kristne og menighetene i bygd og by.'